Source: https://politeia.org.ro/stiri-revista-presei/revista-presei-17-ianuarie/60682/?replytocom=195152
Timestamp: 2020-05-25 14:02:19+00:00

Document:
Revista Presei – 17 ianuarie. “Autoritățile consideră că o familie de doi adulți și doi copii poate trăi cu 2.600 lei/lună, la oraș.” Serios?! | PoliteiaWorld
Home » Stiri / Revista Presei	» Revista Presei – 17 ianuarie. “Autoritățile consideră că o familie de doi adulți și doi copii poate trăi cu 2.600 lei/lună, la oraș.” Serios?!
Revista Presei – 17 ianuarie. “Autoritățile consideră că o familie de doi adulți și doi copii poate trăi cu 2.600 lei/lună, la oraș.” Serios?!
17/01/2019 Autor desy.demeter Categorii: Stiri / Revista Presei
Buna dimineata intr-o zi de joi, 17 ianuarie! Joi 17 Ianuarie 2019, valorile termice, în special cele diurne, vor fi mai ridicate decât în intervalul precedent şi se vor situa peste cele caracteristice datei în majoritatea zonelor, cu precãdere în sud-vest. Înnorãrile vor fi mai persistente în Maramureş, Crişana, nord-vestul Transilvaniei unde vor fi precipitaţii mai ales sub formã de ploaie şi lapoviţã – izolate şi slabe pe timpul zilei, dar în general moderate şi cu caracter local noaptea. Local în sudul şi în estul ţãrii şi în zonele depresionare din rest va fi ceaţã şi nebulozitate stratiformã, mai ales dimineaţa şi noaptea, dar izolat şi pe parcursul zilei; acestea se vor asocia trecãtor cu burniţã. Izolat, în primele ore zilei şi pe timpul nopţii se va forma polei. Vântul va sufla slab şi moderat, cu intensificãri la munte, în special la altitudini mari, unde va spulbera temporar zãpada. Temperaturile maxime se vor încadra între 1 şi 11 grade, cu cele mai ridicate valori în sudul Olteniei; minimele termice se vor situa între -7 şi 3 grade. In Bucuresti, cerul va fi variabil, însã dimineaţa şi noaptea se va forma ceaţã. Vântul va sufla în general slab. Temperatura maximã va fi de 4…5 grade, iar cea minimã se va situa în jurul a -4 grade.
UPDATE Curtea Constituțională, după ce a admis sesizarea pe tema protocoalelor SRI-Justiție: Instanțele vor decide dacă s-a încălcat legea în ceea ce privește dosarele în curs Instanțele judecătorești vor stabili, pentru dosarele în curs de judecată și a căror instrumentare s-a făcut și pe baza protocoalelor semnate cu SRI, „în ce măsură s-a produs o încălcare a dispozițiilor referitoare la competența materială și după calitatea persoanei a organului de urmărire penală”. „Înalta Curte de Casație și Justiție și celelalte instanțe judecătorești precum și ministerul Public, Parchetul de lângă Înalta Curte și unitățile subordonate vor verifica în cauzele pendinte, în ce măsură s-a produs o încălcare a dispozițiilor referitoare la competența materială și după calitatea persoanei a organului de urmărire penală și vor dispune măsurile legale și corespunzătoare”, potrivit unui comunicat al Curții Constituționale, care a admis miercuri sesizarea preşedintelui Camerei Deputaţilor referitoare la existenţa unui conflict juridic de natură constituţională între Ministerul Public, pe de o parte, şi Parlament, Înalta Curte de Casaţie şi Justiţie şi celelalte instanţe judecătoreşti, pe de altă parte, pe tema protocoalelor de colaborare cu SRI din 2009 şi 2016. Cu majoritate de voturi, Curtea a admis sesizarea și a constatat „existența unui conflict juridic de natură constituțională „generat de încheierea între Ministerul Public – Parchetul ICCJ și SRI a Protocolului nr 00750 din 4 februarie 2009 precum și exercitarea în mod necorespunzător a controlului parlamentar asupra activității SRI”. De asemenea, CCR a admis sesizarea și a constatat „existența unui conflict juridic de natură constituțională între Ministerul Public – Parchetul Înaltei Curți și Parlament, pe de o parte, și Înalta Curte și celelalte instanțe judecătorești generat de încheierea între Ministerul Public – Parchetul ICCJ și SRI a Protocolului 09472 din 8 decembrie 2016 doar cu privire la dispozițiile articolului 6 aliniat 1, art 7 al 1 și art 9 precum și de exercitarea în mod necorespunzător a controlului parlamentar asupra activității SRI”. Integral: https://www.hotnews.ro
Efectele Ordonanței Guvernului Dăncilă privind supra-taxarea mediului de afaceri: Importuri masive și cele mai mari prețuri din regiune la energie Guvernul Dăncilă a fost avertizat că ordonanța de urgență privind supra-taxarea mediului de afaceri va avea printre efecte creșterea prețurilor la energie electrică. Guvernul nu a ținut cont de aceste avertizări și chiar în pragul sărbătorilor de iarnă a aprobat Ordonanța. Acum, prețul energiei pe bursă este cel mai mare din regiune, iar România a ajuns importator net de electricitate, după ce înainte era exportator. Este o situație total neobișnuită faptul că am ajuns la importuri nete de energie. De ce importăm? Motivul l-a spus chiar un oficial al Guvernului: Pentru că prețul energiei este mai mic în alte țări. De ce este mai mic? Pentru că Executivul a decis să taxeze peste măsură, pe neașteptate, mediul de afaceri. Vezi și cum s-ar putea produce scumpiri în lanț în întreaga economie. Doru Vișan, secretar de stat în Ministerul Energiei, a spus clar în urmă cu două zile că importurile din ultima perioadă sunt făcute din cauză că prețul energiei este mai mare în România decât în alte țări. Prețurile au început să crească încă din momentul în care Guvernul a anunțat că vrea să aprobe, fără prea multe discuții, celebra ordonanță de urgență care a dat peste cap întreg mediul de afaceri din România. Anunțul a fost făcut de ministrul finanțelor Eugen Teodorovici pe 18 decembrie. A doua zi, prețul la energie electrică pe bursă a crescut cu 14%, România devenind de atunci cea mai scumpă piață….De atunci, prețurile au tot crescut, pe piața zilei următoare (PZU) ajungând să fie în jur de 90 euro/MWh. Pentru comparație, în Cehia sunt circa 48 euro/MWh, iar în Slovacia 58 euro/MWh. Potrivit datelor bursei OPCOM, au ajuns să fie aproape la fel de mari ca acum doi ani când prețurile au ajuns la un maxim istoric din cauza unor speculații pe bursă. Zilele trecute, au ajuns la un la un maxim orar de 630 de lei pe MWh, nivel apropiat de maximul istoric, de 680 de lei pe MWh, înregistrat în februarie 2017. UPDATE Prețurile pentru data de 17 ianuarie au atins un maxim orar de 650 de lei/MWh, ajungând și mai aproape de nivelul maxim istoric. Prețurile au început să crească cel mai mult începând cu 7 ianuarie, imediat după sărbători. Tot de atunci au început și importurile. Integral: https://economie.hotnews.ro/
Exclusiv Comisarul european Miguel Arias Cañete a cerut Ministerului Energiei să demonstreze că legislația din România privind energia este compatibilă cu cea europeană Comisarul european Miguel Arias Cañete a solicitat autorităților române să furnizeze informații cu privire la compatibilitatea legislației din domeniul energiei cu legislația europeană, inclusiv cu articolele din Tratatul privind funcționarea UE care vizează libera circulație a mărfurilor. Solicitarea apare într-o scrisoare transmisă de comisarul european ministrului energiei Anton Anton. În scrisoare, Cañete își manifestă îngrijorarea față de unele prevederi din legislația națională, care ar afecta piața energiei electrice și piața gazelor din România. Scrisoarea a fost transmisă la sfârșitul lunii noiembrie 2018, înainte ca Executivul să aprobe celebra ordonanță de urgență 114/2018 privind supra-taxarea companiilor cu 2% din cifra de afaceri, plafonarea prețurilor la gaze la 68 lei/MWh și scoaterea consumatorilor casnici de pe piața liberă a energiei electrice. Practic, îngrijorările lui Cañete erau legate de legislația anterioară. Cea de acum afectează și mai mult piața energiei electrice și a gazelor naturale….În ceea ce privește piața gazelor, Cañete spunea prin scrisoarea transmisă la sfârșitul lui noiembrie că apreciază eliminarea restricțiilor asupra exporturilor de gaze prin Legea care aprobă OUG 64/2016, însă este îngrijorat în privința altor reglementări. Cañete se referea la prevederile care obligă toți participanții din piață să vândă cel puțin 50% din cantitățile de gaze pe bursă. Comisarul european consideră că aceste cerințe pot avea efecte negative pe piață, că ar putea fi puse în pericol investițiile, iar dezvoltarea producției de gaze din Marea Neagră ar putea fi întârziată. În plus, ar putea fi discriminați producătorii din România. Integral: https://economie.hotnews.ro
Autoritățile consideră că o familie de doi adulți și doi copii poate trăi cu 2.600 lei/lună, la oraș Comisia de Insolvență la Nivel Central, din care fac parte, printre alții, reprezentanți ai Ministerului Muncii, a publicat în Monitorul Oficial o Decizie privind aprobarea Criteriilor generale pentru stabilirea nivelului de trai rezonabil. Se pare că nivelul a fost stabilit pe baza unui studiu realizat de Ministerul Muncii, Academia Română, Comisia Națională de Prognoză, Institutul Național de Cercetare Științifică în Domeniul Muncii și Protecției Sociale și ANPC. “Valoarea coșului minim lunar de consum reprezintă pragul minim sub care nu pot fi stabilite cheltuielile pentru asigurarea unui nivel de trai rezonabil. Această valoare reprezintă suma de bani din veniturile debitorului care nu poate fi oprită pentru plata datoriilor deoarece îi este necesară pentru acoperirea cheltuielilor indispensabile asigurării traiului zilnic pentru sine și familia sa”, se arată în documentul care face referire la procedura insolvenței persoanelor fizice și rambursarea sumelor. Pentru o persoană care locuiește în mediul urban, valoarea coșului minim este, potrivit deciziei publicate, de 797 lei pentru fiecare adult, 587 lei pentru fiecare copil cu vârsta de peste 14 ani, și 419 lei pentru fiecare copil cu vârsta de până la 14 ani. Pentru cei din mediul rural, suma este de 644 lei/adult, 473 lei/copil de peste 14 ani și 339 lei/copil sub 14 ani. Coșul minim lunar de consum pentru o familie de doi adulți și doi copii din mediul urban, stabilit de Comisia de Insolvență la Nivel Central, este de 2.600 lei. Aceasta consideră că din acești bani, familia poate chiar economisi, respectiv 236 lei/lună. Cei mai mulți bani ar merge pe mâncare, respectiv 1.069 lei. Integral: https://economie.hotnews.ro
Voi vreți respect? Cu 14.000 de infractori eliberați din pușcării, România lui Dăncilă, Dragnea și Tăriceanu predică ”Europa siguranței” Un val de crime și violuri s-a abătut peste România chiar la preluarea președinției rotative a UE. Peste 14.000 de infractori au fost eliberați din pușcării în mai puțin de doi ani, grație afinității PSD-ALDE-UDMR cu penalii. Contextul e și el înfiorător: Guvernul refuză banii gratuiți de la UE pentru marile spitale regionale, liderii PSD îl descriu pe președinte drept nazist, libertatea de exprimare e călcată în picioare, justiția anihilată și intimidată, mediul privat agresat cu noi taxe și măsuri arbitrare. Cu acest pasiv, coaliția de guvernare cere respect în UE și propovăduiește marile sale priorități la președinția rotativă a UE: Europa siguranței, Europa convergenței, Europa valorilor comune. Singurul respect pe care l-au câștigat a fost respectul pușcăriașilor. Premierul Viorica Dăncilă ne-a asasinat în ultimele săptămâni cu cererile de consens, unitate, liniște, dialog și bună înțelegere. Când deciziile PSD, partidul în care e președinte executiv, ucid oameni la propriu, cum să ceri consens? Când deciziile PSD transformă copiii în ținte ale violatorilor ieșiți din închisori pe mâna PSD, cum să ceri unitate? Premierul Dăncilă e mamă, le poate cere mamelor de copii violați sau bătuți de infractori să facă liniște? Cum să ceri liniște familiilor care își văd copiii, surorile, frații ori soții căzuți pradă hoardei de infractori eliberați de o lege mutilată în Parlament în beneficiul infractorilor și votată de partidul său? Aceasta e cartea de vizită a PSD, a guvernului PSD-ALDE și a Parlamentului condus de Liviu Dragnea și Călin Popescu Tăriceanu. Mii de infractori eliberați rapid din pușcării, liberi să umble în toată Europa și să comită alte infracțiuni până să fie prinși din nou. Ce curaj să mai ai să discuți despre Schengen și despre Europa siguranței, unul dintre cei patru piloni ai președinției României la conducerea rotativă a UE? Ipocrizia PSD nu se oprește la primul dintre cei patru piloni principali ai președinției României. Un alt pilon despre care premierul Dăncilă vorbește apăsat e „Europa convergenței”. Adică, în traducere liberă: dragă UE, continuați să ne dați bani, chiar mai mulți decât acum, ca să recuperăm diferențele de dezvoltare față de statele din Occident. Și marți am ascultat o lungă litanie a premierului la Parlamentul European pe această temă: să nu fim lăsați în urmă, e nevoie de solidaritate cu cei săraci, e nevoie de respect etc. Dar cum să fie credibil un guvern care face totul de-andoaselea când vine vorba de cheltuirea fondurilor europene? Un guvern care, cu agenda distorsionată a lui Darius Vîlcov, refuză pur și simplu fondurile europene pentru cele trei mari spitale regionale și promite iluzorii investiții prin PPP? Un guvern căruia banii europeni i se scurg printre degete direct în conturile marilor clienți de partid…..O altă perdea politică de fum e atașamentul clamat pentru „Europa, actor global”, al patrulea pilon al președinției UE exercitate de România. Printre temele acestui pilon, așa cum apar pe site-ul oficial al guvernului, se numără ”sprijinirea întăririi acțiunii în domeniul Politicii de Securitate și Apărare Comune”. Or, venind de la un guvern care se remarcă prin scandalurile constante de la achizițiile militare, pretenția de promovare a unei UE ca actor global, mai ales în domeniul apărării, pare o glumă. Mai ales când e însoțită de rățoielile publice ale lui Liviu Dragnea la cancelarul german și președintele francez, pe care i-a somat într-un interviu la Antena 3 să vină în persoană la negocieri cu el pentru marile contracte de armament, în loc să-și trimită ambasadorii. Integral: https://www.g4media.ro
USR: Ordinul lui Dragnea devine de astăzi mai important decât o decizie judecătorească Uniunea Salvați România critică vehement decizia CCR în privința protocoalelor secrete încheiate între Ministerul Public și Serviciul Român de Informații. …În comunicatul trimis presei, USR spune că „decizia de astăzi demonstrează că CCR s-a transformat într-o suprainstanță de judecată în România. Judecătorii CCR au anulat practic decizia Curții de Apel București care stabilise că protocoalele nu sunt acte administrativ-normative. Astfel, deciziile unor politruci ajung mai importante decât cele ale judecătorilor și subminează întregul sistem de justiție din țara noastră. Mai grav este că ordinul lui Dragnea devine de astăzi mai important decât o decizie judecătorească, iar justiția își pierde puterea în România”.„Un conflict juridic între instituții înseamnă un blocaj, nu a existat niciun blocaj instituțional din cauza protocoalelor, iar aceste protocoale nu au avut valoare de lege. Este foarte grav că judecătorii CCR admit conflicte politice, nu juridice, inventate de politicieni cu probleme penale”, a declarat deputatul USR Stelian Ion, membru în Comisia juridică. Uniunea Salvați România avertizează că este posibil ca această decizie să stea la baza unei alte inițiativei legislative a PSD-ALDE care sa ducă la nulitatea probelor obținute cu ajutorul SRI, dar și la revizuirea unor sentințe definitive. „Nu mai este vorba doar de lupta politică, ci de siguranța României. USR îi cere președintelui Iohannis să convoace de urgență referendumul pe justiție și face apel la toți parlamentarii pentru a declanșa modificarea Constituției astfel încât să fie modificate criteriile de alegere a judecătorilor CCR și pentru a stabili o serie de limite unei instituții care în loc să apere democrația din România, a ajuns la cheremul lui Liviu Dragnea și subminează justiția”. Integral: https://www.digi24.ro
Raluca Prună, despre legea recursului compensatoriu: În varianta iniţială ar fi ieşit din închisori 1.700 de deţinuţi, acum sunt eliberați peste 11.000 Legea recursului compensatoriu poate fi abrogată, dar o asemenea măsură va avea efecte numai pentru viitor, afirmă fostul ministru tehnocrat al Justiţiei, Raluca Prună. Ea îi răspunde premierului Viorica Dăncilă pe tema acestei legi, ce a scos din închisori condamnați pentru crime, violuri și tâlhării ce au recidivat, și spune că actul normativ inițiat de guvernul tehnocrat a fost modificat astfel încât condiţiile de eliberare au devenit mult mai flexibile. În varianta iniţială a legii, ar fi ieşit din pușcării aproximativ 1.700 de deținuți, iar acum sunt eliberați înainte de termen peste 11.000….Întrebată de ce au beneficiat de legea recursului compensatoriu şi deţinuţii care au comis infracţiuni cu violenţă, Raluca Prună a explicat: “Legea nu distingea, nici în varianta iniţială, nici în varianta adoptată nu se făcea vreo distincţie în funcţie de infracţiuni şi vă explic şi de ce, că poate nu este uşor de înţeles de ce infracţiunile cu violenţă nu au fost exceptate. Legea aceasta a fost iniţiată ca urmare a unei obligaţii pe care România o are în urma numeroaselor condamnări la CEDO, pentru condiţii precare de detenţie. Condamnările acestea s-au pronunţat de Curte în situaţii individuale, indiferent de infracţiunea pe care o săvârşise persoana care s-a plâns la Curte. Şi atunci, în aplicarea unei măsuri compensatorii, proiectul de lege trebuie să se adreseze tuturor. Condiţia de precaritate nu ţine seama, în opinia Curţii, de infracţiunea pentru care persoana este condamnată. Deci răspunsul este: nu se distinge între infracţiuni”. Fostul ministru tehnocrat al Justiţiei spune că efectele legii recursului compensatoriu sunt devastatoare.”Haideţi să ne uităm instituţional, să vedem cine a adoptat acest proiect de lege şi răspunsul este Parlamentul. Mai mult decât atât, a existat o obiecţie de neconstituţionalitate a acestei legi şi legea a mers inclusiv la CCR, care constată că este constituţională (…). Nu discutăm de vinovăţii aici, discutăm de efecte şi efectele sunt devastatoare, au un puternic impact emoţional”. Ea a spus că poate fi luată o măsură care să abroge această lege, însă va avea efecte numai pentru viitor. Integral: https://www.hotnews.ro
RISE Project: Codrin Ștefănescu se pregătește să încaseze 4 milioane de euro de la statul-stat În timp ce se războiește, de fațadă, cu mirajul „Statului Paralel, secretarul general interimar al PSD este pe punctul de a face o afacere cu o rată a profitului de 2.200 la sută, dezvăluie RISE Project. Liderul PSD va vinde Primăriei Capitalei cu 156 euro/mp un teren pe care l-a cumpărat cu 6,7 euro/mp și care n-ar fi trebuit niciodată să ajungă în circuitul civil al tranzacțiilor imobiliare. Afacerea lui Ștefănescu – făcută, cap-coadă, cu bunurile statului, în detrimentul statului – îl va recompensa cu o rată a profitului de 2.200 la sută, scriu jurnaliştii de la RISE Project. Aceştia mai observă că deşi titlul de proprietate a fost anulat încă de acum opt ani, niciun metru pătrat din cele 107,9 hectare retrocedate ilegal nu s-a întors până astăzi în proprietatea statului! Integral: https://www.digi24.ro
37 Raspunsuri la Revista Presei – 17 ianuarie. “Autoritățile consideră că o familie de doi adulți și doi copii poate trăi cu 2.600 lei/lună, la oraș.” Serios?!
Nicalau17/01/2019 at 09:10
Buna dimineata. Urate vremuri mai traim.
stefan6017/01/2019 at 09:37
Atentie la mineri.
Daca se opreste Rovinari , veti avea groase probleme de energie. Daca se opresc si Isalnita+ Turceni , cade intreg sistemul energetic national.
Nu exista capacitati alternative acestora , importul nu poate acoperii lipsa a mii de MW produse de aceste 3 centrale.
Dancila , cred ca te vor aplauda psdistii ramasi in frig si intuneric. Ai elicopterul pregatit ?
Paganel17/01/2019 at 09:44
https://economie.hotnews.ro/stiri-energie-22917252-criza-din-energie-stocurile-carbune-epuizat-termocentrala-rovinari-inceput-fie-deja-inchisa-iar-importurile-energie-cresc-guvernul-tace.htm
Cineva face un joc extrem de murdar și nu se găsește nimeni să-i dea peste bot!
Tzepelica17/01/2019 at 10:07
Criza din energie e veche.
Suprataxa de 2% a fost doar bomboana pe coliva.
Cauze, pe scrurt:
1.In minerit, lipsa de investitii in retehnologizari, astfel incat carbunele dim import (Polonia, Ucraina) e mai ieftin decat cel din tara.
2.In sistemul energetic, tot lipsa investitiilor.
Nu au mai fost bani pt. reparatii/modernizari din cauza unor strategii aberante, promovate de habarnisti.
Grupurile clasice (pe carbuni/hidrocarburi) au ramas fara bani pt. ca au functionat extrem de putin.
Pt. ca au fost promovate excesiv, cu subventii prin certificatele verzi, regenerabilele (eoliene, solare).
Acestea intra prioritar pe piata, in acoperirea consumului, celelalte grupuri clasice intrand pe bursa dupa ele, in ordinea ofertelor/preturilor pt. kWh.
In acest fel, grupurile clasice au ajuns sa functioneze in regimuri paguboase, cu incarcare partiala/aleatorie, avand incasari minime si costuri maxime.
Asa am ajuns de la supracapacitati in `90 (21.000 MW instalati la un consum de 7-8000 MW) la criza (dar cu 5000 MW in regenerabile, pe care te poti baza in functie de factorii meteo).
Tzepelica17/01/2019 at 10:11
Deci nu numai coruptia ucide ci si habarnismul.
Decidenti submediocri, numiti politic, pe criterii de obedienta.
Se stie ca, cu cat esti mai nul dpdv profesional, cu atat esti mai obedient.
Tzepelica17/01/2019 at 10:27
Si sa nu uitam spargerea RENEL in companii mai mici, usor de parazitat de “baietii destepti”.
Vezi Hidroelectrica.
Ce mai fac, oare, Dan Ioan Popescu, Seres, Buzaianu etc.?
Intamplator17/01/2019 at 10:03
Cea mai proasta gluma a deceniului e asta cu cheltuielile unei familii de 4 persoane….
Nici măcar nu poți sa comentezi o asemenea aberatie….
Tzepelica17/01/2019 at 10:08
I-as pune pe guvernanti sa traiasca cu banii astia macar o luna. 🙂
Intamplator17/01/2019 at 10:17
Salut @tzepe….pai nu le ar ajunge nici de benzina…
Tzepelica17/01/2019 at 10:21
Benzina e din banii nostri. 🙂
depemures17/01/2019 at 10:21
cred că borfașii de la butoane ,au pus la socoteală și cei 3 – 4 sute eur. trimiși lunar de “căpșunari”.
PS mă întrebam, și vă întreb dacă considerați și acum , faptul că Ponta președinte era mai “rău” decât KWJ ? Pentru că nu văd mari diferențe ; cel puțin mitomanul nu permitea transformarea
guvernului într-o majoritatr covârșitoare de idioți utili . Nu vă grăbiți…😉
Tzepelica17/01/2019 at 10:23
Ponta e doar unul din parazitii care au luat bani degeaba de la Rovinari/Turceni.
Deveneam pasalac, sub tutela lui Erdogan.
A A17/01/2019 at 10:52
Glumim cu “ponta presedinte” comparabil cu “kwj presedinte”, sau e intrebare serioasa?… 🙂
Voi spune eu o diferenta, daca este serioasa.
“KWJ presedinte” este un efect al uslamismului care a imbolnavit iremediabil o parte a opozitiei democrate din Romania la tembelismul promovat de putka si porcii lui criminali de aici.
Ponta este o cauza a acestei toxine si o parte din ea (cu, sau fara voia si mintea lui).
depemures17/01/2019 at 11:59
Mulțumesv.
mar17/01/2019 at 11:37
O acțiune pierdută din start cu rezultatul previzibil. În acest moment CCR-ul s-a transformat în organul care legiferează și asigură instaurarea dictaturii. Nu mai este departe momentul în care vom vedea rezultatul final și instaurarea partidului stat, cu ceva sateliți. Inclusiv un Pablito impus ca șef de stat. – ”Președintele Klaus Iohannis a atacat la Curtea Constituțională a României legea amendată de Parlament potrivit căreia nu poate fi organizat referendum în ziua alegerilor pentru Parlamentul European, informează joi Administrația Prezidențială. ”
https://www.hotnews.ro/stiri-esential-22917862-iohannis-ataca-curtea-constitutionala-legea-care-interzice-organizarea-referendum-ziua-alegerilor-europarlamentare.htm
A A17/01/2019 at 12:27
“..În acest moment CCR-ul s-a transformat în organul care legiferează și asigură instaurarea dictaturii…”
Desigur. De cand a aparut dorneanu si enache peste celelalte doua cretine deja existente acolo.
Cu exceptia lui Stanciu (aparatoare de romani), ceilalti ar trebui bagati direct la Gefangnis.
Eu tot nu inteleg… sistemul energetic se prabuseste… tembelii guvernamentali si ccr elibereaza pe banda criminali odiosi care recidiveaza si omoara romani… parlamentul este condus de doi borfasi criminali de anvergura… presedintele ales al Romaniei doarme in spilhozne za bebe… ce dracu mai asteapta Armata sa intervina si sa elimine intreg acest cancer?
Dar ce draq mai asteapta asteapta si “mult inteleptul popor roman” sa se trezeasca din betie si prostie?
mar17/01/2019 at 12:44
Încă o dovadă a instaurării dictaturii și cenzurii, jurnaliștii incomozi nu mai sunt admiși la interviuri. – Cunoscut pentru articolele sale critice publicate în presa franceză pe temă războiului coaliţiei la putere cu Justiţia, jurnalistul Paul Cozighian a avut neplăcuta supriză să constate că i se interzice participarea la un interviu cu Tudorel Toader solicitat de televiziunea France 2. Jurnalistul crede că accesul la interviul unde colegii săi francezi au fost primiţi şi unde prezenţa îi fusese iniţial acceptată, i-a fost refuzat fiindcă ministrul Justiţiei a fost deranjat de ceea ce scrie el.
http://epochtimes-romania.com/news/asa-incep-dictaturile-jurnalist-incomod-puterii-tinut-la-usa-de-tudorel-toader—283118?fbclid=IwAR1mBJLw-nONxj2B_ckePLPnSpbwqHjhMWO0hvig5jGDsFlA_Ne82riNsc4
cedric17/01/2019 at 13:22
Acum sunt utile serviciile?
https://www.stiripesurse.ro/ultima-ora-viorica-dancila-a-cerut-interventia-serviciilor-mi-s-a-adus-la-cunostinta-ieri-cu-nepermisa-si-suspecta-intarziere-video_1318612.html
“Premierul Viorica Dăncilă a solicitat intervenţia instituţiilor din domeniul securităţii naţionale în situaţia de la Complexul Energetic Oltenia, care riscă să afecteze securitatea energetică a României. Dăncilă suspectează o operaţiune speculativă.”
mar17/01/2019 at 13:32
Operațiunea speculativă a fost făcută când le-a supra impozitat activitatea anul trecut fără studiul de impact și când le-a luat toți banii în avans, lăsându-i fără bani de investiții. Poate serviciile invocate se sesizează din oficiu și verifică membrii guvernului și ai parlamentului,inclusiv consilieri și gașca personală. Este cert că am intrat pe mâna unora care joacă ruleta rusească cu România.
Paganel17/01/2019 at 15:15
Centenarul continuă! 🙂
https://moldova.europalibera.org/a/o-sut%C4%83-de-ani-de-la-conferin%C8%9Ba-de-pace-de-la-paris/29715417.html
„Gheorghe Cojocaru: „O sută de ani în urmă, iar mai exact, la 18 ianuarie 1919, la Paris își deschidea lucrările Conferința de Pace postbelică, care, după cum se aștepta, trebuia să reașeze temeliile Europei și ale lumii pe o nouă fundație, care să excludă pe viitor războiul. Printre primii care sosea în capitala Franței era președintele Statelor Unite, Woodrow Wilson, cele „14 puncte” ale căruia animau întreaga dezbatere în jurul destinului învinșilor în război sau în legătură cu soarta noilor state apărute dintre ruinele imperiilor disolute, ca cel austro-ungar, rus, turc sau german. Patru Mari Puteri – Franța, Anglia, Italia și Statele Unite ale Americii – își asumaseră dreptul și responsabilitatea de a da lumii o pace mai bună și o nouă ordine mondială.”…”
stefan6017/01/2019 at 15:31
Desteapta satului cere acum analize de la SRI privind greva minerilor ?
Adica ” statul paralel ” e bun de dat bocanci in gura minerilor dar anticonstitutional cind descopeta politicieni corupti ?
Nu pricep logica blondei ( presupunind ca are asa ceva ) .
Eu cred ca Soros , Ciolos si USR au platit minerii sa faca greva. 🙂
Astept confirmarea de la europarlamentara Norica Nicolai. 🙂
A A17/01/2019 at 16:21
http://www.ziare.com/europa/romania-ue/parlamentul-european-a-adoptat-regulamentul-care-prevede-taierea-fondurilor-ue-pentru-statele-care-nu-respecta-statul-de-drept-1546148
Intamplator17/01/2019 at 16:46
și sa vedeți ce spume la gura vor face Hoții “instituționali “ai noștri când vor bloca fondurile alocate…nu ei vor fi de vina ca își bagă picioarele in ceea ce se cheamă LEGE ci răii aia de la bruxellles
p.s ce a pierdut din vedere dorneanu&cobebca anul asta “procurorul european” își intra in pâine
Paganel17/01/2019 at 16:40
Poate vă e de folos:
Introduceți adresa dumneavoastră de e-mail și aflați dacă a fost „hack-uită”…
mar17/01/2019 at 17:43
Au găsit soluția să blocheze solicitarea, judecarea cu întârziere și eventual un nou termen. – ”Judecătorii Curții Constituționale se vor pronunța pe 6 martie asupra legii prin care se interzice organizarea referendumului în aceeași zi cu alegerile pentru Parlamentul European, potrivit unor surse citate de Agerpres.”
https://www.hotnews.ro/stiri-esential-22918787-judecatorii-ccr-vor-pronunta-abia-6-martie-asupra-legii-care-interzice-organizarea-referendumului-aceeasi-euroalegerile.htm
Din ce am citit, euroalegerile sunt la sfârșitul lunii martie. Așa că este exclus un referendum la sfârșitul lunii martie.
radu217/01/2019 at 17:51
Buna seara.26 mai europarlamentare. dupa motivarea hotararii in aprilie( CCR vor decreta ca e voie sa cumulezi ) guvernul va spune ca nu mai este timp fizic pentru tiparit buletine de referendum. Daar Johannis poate pune referendumul odata cu turul doi de alegeri prezidentiale. psd ar fi in dilema, mai putini europarlamentari sau iar fara presedinte al Romaniei?
Paganel17/01/2019 at 18:06
Stați liniștită, alegerile europarlamentare sunt în perioada 23-26 mai:
„The next Elections to the European Parliament are expected to be held in 23–26 May 2019. A total of 751 Members of the European Parliament (MEPs) currently represent some 500 million people from 28 member states.”
Mircea Rusu17/01/2019 at 18:30
Și dacă n-ar fi. Le pune cu un weekend mai devreme. Sau unul mai târziu…
Eu spun că unul mai devreme le scoate toți gărgăunii din cap și le baga mortul in casa. Ce propaganda electorală sa mai faci după ce pierzi la referendum cu 90%?
Dacă stau bine sa mă gândesc e chiar mai bine daca pune referendumul cu 1-2 săptămâni înainte…
mar17/01/2019 at 18:37
Da, ar fi o soluție! Oricum sunt pe năsălie, sper să rezistăm noi. Azi am auzit frânturi din emisiunea lui Guran de la ora 13, nu cred că am auzit unul să fie de acord cu PSD&GIO. S-a acumulat atât furie, încât la primul derapaj major nu va mai rămâne piatră pe piatră și urmă de PSD&Co. Un semnal puternic vine și de la Corina Crețu, care s-a descis să candideze pentru PRO-Romania.
https://www.hotnews.ro/stiri-esential-22918937-corina-cretu-candidez-pentru-alegerile-din-partea-pro-romania-decizia-este-delimitare-clara-actuala-conducere-psd.htm
mar17/01/2019 at 18:38
Bună, mulțumesc!
mar17/01/2019 at 17:45
I-a urcat pe pereți! – ”Președintele Klaus Iohannis i-a trimis joi premierului Viorica Dăncilă o nouă scrisoare prin care o anunță că respinge din nou, pentru a treia oară, propunerile ca Olguța Vasilescu și Mircea Drăghici să devină miniștri.
Șeful statului le reproșează celor doi candidați la funcția de membri ai Guvernului că nu au depus și cazierul judiciar la dosar, astfel încât el nu poate ști dacă au suferit sau nu condamnări penale.”
https://www.g4media.ro/presedintele-iohannis-i-a-respins-pentru-a-treia-oara-pe-olguta-vasilescu-si-mircea-draghici-pe-motiv-ca-nu-au-depus-cazierul-judiciar-la-dosar.html
Mircea Rusu17/01/2019 at 18:27
Tocmai doream sa pun alelasi link.
Olguța, fuguța la Craiova și fă cerere de cazier!
Paganel17/01/2019 at 18:28
Tocmai am semnat (de pe telefon) o petiție inițiată de Declic, care le cere partidelor de opoziție să inițieze reforma c(ne)cr, atunci când vor prelua puterea!
depemureş17/01/2019 at 19:17
Bună seara😊
sunt minunați ! Merită sprijiniți “pas cu pas”.
Paganel17/01/2019 at 20:15
Da, am semnat mai multe petiții inițiate de ei! Plus participarea la alte câteva acțiuni, inclusiv proteste… O parte a comunității Declic colaborează sau/și are membri din USR…
Este nu bine, nici foarte bine, ci extraordinar pentru noi, pentru România, că există Declic!
cedric17/01/2019 at 18:47
https://www.aktual24.ro/asa-arata-un-nemernic-miscarea-prin-care-coalitia-toxica-vrea-sa-puna-bete-roate-referendumului-pe-justitie/
Paganel17/01/2019 at 20:12
O nulitate prm-isto-psd-istă – ciordin – zice că „ciuma roșie” e cea mai „vânată” în România!
Iată lista celor care nu trebuie „vânați”, ci ignorați, nu o zi două, un an, 10 ani, ci măcar 1-2 milioane de ani!
https://www.europafm.ro/cine-sunt-europarlamentarii-romani-care-au-votat-impotriva-proiectului-care-prevede-inghetarea-fondurilor-pentru-tarile-care-nu-respecta-statul-de-drept/
„Din grupul Socialiştilor şi Democraţilor europeni români au votat „împotrivă” Andi Cristea, Doru Frunzulică, Maria Grapini, Dan Nica, Ioan-Mircea Paşcu, Emilian Pavel, Răzvan Popa, Ciprian Tănăsescu, Claudia Ţapardel şi Gabriela Zoană. Asta înseamnă că zece social-democraţi români se opun proiectului prin care Guvernele care intervin în instanțe sau nu reușesc să combată frauda și corupția vor risca suspendarea fondurilor UE.
Cu toate că liderul ALDE, Guy Verhofstadt, a fost „pentru”, Norica Nicolai a votat împotrivă respins ideea.”
Aș imprima lista asta în vreo 500 milioane de exemplare, să fie pe toate gardurile, pe toți stâlpii, mai ales în satele și orașele unde pomanagii votează „ciuma roșie” ca „să ne dea”!…
« Revista Presei – 18 ianuarie. “Recursul compensatoriu a fost doar „încălzirea”. “
Revista Presei – 16 ianuarie. “Conform Constitutiei (art.22), statul garanteaza dreptul la viata precum si dreptul la integritatea fizica si psihica a persoanei. “ »

References: ICCJ 
 CCR 
 ICCJ 
 CCR 
 CCR 
 CCR 
 CCR 
 CCR 
 ccr 
 CCR